ما بلومو لإنو علاقتنا طول هالسنين كلها مبنيه عالترقيع و اللملمه منيح منا لهسا ما تطلقنا صرلنا سنه بنحاول نصنع اسره ناجحه و امورها زابطه زي هالأسر بس خلص مش متفقين تلت ترباع نهارو بحرث برا البيت و اخر الشهر حتى اجار البيت بكملو بالدين عليه ديون من ورا ولادو مجهزهم ع ورقه و مخبيهم بوصيه لإنو بلحقش يسدهم و فوق هيك الساعتين الي بنشوفو فيهم اخر النهار بتكون عباره عن ساعتين فك و حل نزاعات و نكد و انا اتشكون من ولادو و من اهلو و الجيران و منو بحياتو اصلا ما فات ينام مبسوط بفوت و هو بدعي ع حالو راسو ما ضل فيه غير شعرتين بيض ملامح وجهو لحالها بتعمل اكتئاب درجه حاده اخر مره ابتسم فيها كانت بعزا حماتو 